Source: https://szabadmagyarszo.com/2019/11/09/a-verbaszi-birosag-dontott-ha-nem-ihato-a-viz-nem-kell-kifizetni-a-szamlat/
Timestamp: 2019-11-17 23:23:10
Document Index: 32194832

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

A verbászi bíróság döntött: Ha nem iható a víz, nem kell kifizetni a számlát | Szabad Magyar Szó
Ma 2019. november 17., vasárnap, Hortenzia, Gergő napja van. Holnap Jenő napja lesz.
A verbászi bíróság döntött: Ha nem iható a víz, nem kell kifizetni a számlát
Szabad Magyar Szó | 2019. november 9. 11:28 | Környezetvédelem, Közélet, Vajdaság	(hír)
Božidar Caričić, a Verbász melletti Újsóvé falu (Ravno Selo) polgára pert nyert a verbászi Komunalac kommunális közvállalattal szemben, és felmentették a vízszámla fizetésének kötelezettsége alól, mivel a faluban a vezetékes víz nem alkalmas emberi fogyasztásra, közölte a VOICE vajdasági kutató-elemző központ.
A Komunalac közvállalat korábban beperelte Caričićot egy 3000 dinárt nem meghaladó számlatartozás miatt, és végrehajtást helyezett kilátásba. A verbászi alapfokú bíróság ítéletét a zombori felsőfokú bíróság is megerősítette, melynek értelmében felmentették Caričićot a fizetés kötelezettsége alól, ugyanis a tények alapján bizonyítást nyert, hogy a vállalat az említett faluban nem szolgáltatott ivóvizet, ezért nem volt jogában ilyen szolgáltatást megfizettetni.
Újsóvé falu egy azon öt közül Verbász község területén, melyben a tartományi közegészségügyi felügyelő végzése, miszerint a víz nem alkalmas emberi fogyasztásra, már tizenhárom éve érvényben van.
A bíróság megállapította, hogy 2016-ban, amikor Caričićot beperelték, Újsóvé faluban volt ugyan vízszolgáltatás, de a víz nem volt iható.
„A közvállalat, felperesként nem bizonyította, hogy a felhasználóknak, azaz Újsóvé lakóinak, köztük az alperesnek ivóvizet szolgáltatott volna, ezért a bíróság szerint nem állt jogában ilyen szolgáltatást megfizettetni” – áll az ítélet magyarázatában.
A törvényszék kimondta: a közvállalatot azért hozták létre, hogy a polgároknak garantált minőségű ivóvizet szolgáltasson, ezért csak azt áll jogában megfizettetni, írja a VOICE.
ElőzőAzt állítja a gyilkos, hogy letöltötte életfogytig tartó börtönbüntetését, mert egyszer leállt a szíve és meghalt
KövetkezőTorlódás a határon
Kenőpénz és hivatali visszaélés miatt vettek őrizetbe két szerémségi munkafelügyelőt
Feleségével erőszakoskodott, majd egy rendőr koponyáját is betörte
Fehérlovas ünnep Budapesten, virágok Kenderesen
Archívum Hónap kiválasztása 2019 november (420) 2019 október (768) 2019 szeptember (764) 2019 augusztus (768) 2019 július (759) 2019 június (783) 2019 május (773) 2019 április (751) 2019 március (712) 2019 február (648) 2019 január (626) 2018 december (582) 2018 november (507) 2018 október (486) 2018 szeptember (514) 2018 augusztus (532) 2018 július (570) 2018 június (390) 2018 május (373) 2018 április (376) 2018 március (379) 2018 február (262) 2018 január (280) 2017 december (235) 2017 november (293) 2017 október (240) 2017 szeptember (252) 2017 augusztus (309) 2017 július (307) 2017 június (477) 2017 május (499) 2017 április (594) 2017 március (580) 2017 február (261) 2017 január (100) 2016 december (100) 2016 november (174) 2016 október (94) 2004 december (4)
1 EUR = 117.48 RSD
1 USD = 106.58 RSD
1 CHF = 107.71 RSD
1 GBP = 137.21 RSD